Marijanska brazda
Marijanska brazda najdublja je tačka Tihog okeana, a ujedno i najdublja tačka na svijetu. Podaci o dubini najdublje tačke Marijanske brazde pod nazivom Challenger Deep stalno variraju, ali posljednji podatak iznosi 11.034 metara ispod nivoa mora. Njena prosječna dubina je 4.300 metara. Marijanska brazda je čak 23% dublja nego što je Mount Everest visok. Brazde nastaju na granicama dviju tektonskih ploča, a Marijanska je nastala na mjestu gdje Pacifička ploča pada ispod Filipinske ploče. Njena najdublja tačka se nalazi u zapadnom dijelu Tihog okeana, prema jugu i istoku Marijanskih ostrvâ. Pri dnu Marijanske brazde pritisak je više od hiljadu puta veći od standardnog atmosferskog pritiska na nivou mora.